पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड प्रशासन ने टीमों का गठन करके विभिन्न गांवों में सघन निरीक्षण किया और 7 स्थानों पर गाइड लाइन का उल्लंघन पाए जाने पर कुल 41 हजार का जुर्माना वसूला गया। उपखंड मजिस्ट्रेट एवं इंसीडेंट कमांडर अनिल कुमार ने कोविड-19 की द्वितीय लहर की भयावहता को नियंत्रित करने को ध्यान में रखते हुए सरकारी गाइडलाइन की पालना के लिए पुलिस एवं प्रशासन के साथ दो टीमों का गठन किया। शनिवार को इन टीमों ने विभिन्न क्षेत्रों में आयोजित शादियों में औचक निरीक्षण किया।
विवाह समारोह में कोविड-19 गाइडलाइन की पालना की जा रही है या नहीं इसके लिए उन्होंने ग्राम बाकलिया, निंबी जोधा, गेनाणा, रताऊ, लाडनूं शहर, जोरावरपुरा, जसवंतगढ़ एवं जमालपुरा, मीठड़ी, लाछड़ी, रोडू व रिंगण गांवों में हो रही शादियों को चेक किया।
बाकलिया, रताऊ, लाडनूं शहर तथा जमालपुरा में कोविड-19 की गाइडलाइन की पालना नहीं किए जाने पर तीन समारोह में प्रत्येक पर 5 हजार रुपए एवं एक समारोह में 50 से अधिक लोग पाए जाने पर 25 हजार रुपए जुर्माना राशि से चालान कर दंडित किया गया। कुल 7 लोगों पर 41 हजार रुपयों का जुर्माना लगाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn